**2.6.22**

A group of people posing for the camera

Description automatically generated**ΤΡΙΑ ΜΙΛΙΑ**

**Καθημερινή κοινωνική σειρά στο Star**

**Δευτέρα έως Παρασκευή στις 17:30**

Μια γυναίκα θα βρει τη δύναμη να ξεφύγει από το παρελθόν της και να κάνει μια νέα αρχή, σε αχαρτογράφητα νερά.

Ένας ισχυρός άντρας θα επιστρέψει στη γενέτειρά του, με στόχο να συνεχίσει να δημιουργεί, μέχρι το τέλος.

Δύο αδέλφια θα ανακαλύψουν ότι υπάρχουν πολλά που τους ενώνουν, αλλά και πολύ περισσότερα που τους χωρίζουν.

Μια σύζυγος δεν επιθυμεί καθόλου να θυμάται το παρελθόν της και είναι διατεθειμένη να κάνει τα πάντα για να μη χάσει όσα κατέκτησε…

Ένα ήσυχο νησί κρύβει ένα ηφαίστειο από ένοχα μυστικά που είναι έτοιμο να εκραγεί!

Μπορεί ένα σκοτεινό παρελθόν να οδηγήσει σε ένα φωτεινό μέλλον;

Αναζητώντας ένα καταφύγιο ψυχής, όπως ο βυθός της θάλασσας που δεν επηρεάζεται από τα κύματα στην επιφάνεια, οι ήρωες θα βρεθούν λίγο πιο μακριά ή πιο κοντά στον πόνο, στον έρωτα, στο θυμό, στην αγάπη, στη συγχώρεση και στη λύτρωση…

**Περιλήψεις επεισοδίων**

**Δευτέρα 20/6 – Επεισόδιο 54**

Η Λίζα καταρρέει μέσα στο μαγαζί της και η Ελένη τρέχει να τη βοηθήσει. Τηλεφωνεί στον Μιχάλη και του ζητάει να πάει αμέσως εκεί. Η Κάτια ετοιμάζει μια εντυπωσιακή υποδοχή στον Στέφανο, παραβλέποντας ότι η οικονομική κατάσταση της οικογένειας

δεν της το επιτρέπει, διότι έχει επιδεινωθεί δραματικά! Ο Μιχάλης, με τη βοήθεια του Ευθύμη και του Στέφανου, βοηθάει τη Λίζα να συνέλθει και προσπαθεί να καταλάβει τι της συνέβη. Ο Τίμος πηγαίνει και βρίσκει τον Πέτρο, στο μέρος όπου κάνει προπόνηση, προκειμένου να τον πάρει με το μέρος του. Την ίδια ώρα, ο Κυριάκος κάνει μια απροσδόκητη επίσκεψη στη Δέσποινα. Ο Νικόλας ανησυχεί για τις προθέσεις του Τίμου, αλλά όταν προσπαθεί να προειδοποιήσει το γιο του, οι δυο τους καταλήγουν σε σύγκρουση. Ο Ευθύμης κανονίζει με τη Φωτεινή να μιλήσουν στον Μιχάλη για την πραγματική του ταυτότητα. Την ίδια στιγμή, δέχεται μια επίσκεψη από κάποιον, που φαίνεται να είναι ενήμερος για όλα…

*\*Στο ρόλο του Λευτέρη, ο* ***Δημήτρης Ξανθόπουλος***

*\*Στο ρόλο του Κυριάκου, ο* ***Αλέξανδρος Πέρρος***

**Τρίτη 21/6  -** **Επεισόδιο 55**

Ο Ευθύμης είναι αποφασισμένος να αποκαλύψει στον Μιχάλη την πραγματική του ταυτότητα, ελπίζοντας ότι θα λάβει και ο ίδιος σημαντικές πληροφορίες. Η οικογένεια Ανδρεάδη, ύστερα από την καταβολή των λύτρων, αντιμετωπίζει την οικονομική κατάρρευση. Ο Γεράσιμος μαθαίνει ότι ο Μιχάλης αποζημιώθηκε από την ασφαλιστική εταιρεία για τη φωτιά στο σκάφος του, με ένα πολύ μεγάλο ποσό, το οποίο θα τους ήταν πολύτιμο για να ορθοποδήσουν ξανά. Ο Μιχάλης, όμως, δεν τα έχει πια αυτά τα χρήματα και ο Γεράσιμος γίνεται έξαλλος. Ο Λάμπης, μετά την κρίση πανικού της Λίζα, ανησυχεί για αυτήν και ζητάει από τον Χάρη πληροφορίες για την οικογενειακή της κατάσταση. Όσα μαθαίνει για το παρελθόν της τον αναστατώνουν πολύ. Ο Τίμος καταστρώνει καινούργια σχέδια, αλλά κάποιος είναι αποφασισμένος να τον σταματήσει. Ο Μιχάλης έρχεται στο σπίτι του Ευθύμη για το καθορισμένο ραντεβού τους και βλέπει ότι εκτός από τη Φωτεινή βρίσκεται εκεί και ο αστυνόμος.

*\*Στο ρόλο του Λευτέρη, ο* ***Δημήτρης Ξανθόπουλος***

**Τετάρτη 22/6** – **Επεισόδιο 56**

Ο Μιχάλης μιλάει στον Ευθύμη, στον Λευτέρη και στη Φωτεινή. Τους αποκαλύπτει τον εθισμό του στον τζόγο και παραδέχεται ότι αυτός ήταν ο λόγος που ο Τίμος τον εκβίαζε. Οι τέσσερίς τους αποφασίζουν να συνεργαστούν για να βοηθήσουν τον Ευθύμη στην έρευνά του και να προσπαθήσουν να ξεσκεπάσουν τον Τίμο. Στο μεταξύ, η Φωτεινή κάνει μία ειλικρινή κουβέντα με τον Ευθύμη και συμφωνούν από κοινού να δώσουν τέλος στη σχέση τους. Παρόλα αυτά, η βραδιά της Φωτεινής εξελίσσεται με απρόσμενα ευχάριστο και ερωτικό τρόπο. Η Δέσποινα συνεννοείται με την Ελένη και παίρνουν την απόφαση να λειτουργήσουν οι δυο τους το μαγαζί της Λίζας, για όσο διάστημα χρειαστεί, μέχρι την ανάρρωσή της. Ο αστυνομικός κάνει ερωτήσεις στον Στέφανο για την ημέρα της απαγωγής του και εκείνος του λέει όσα θυμάται. Μετά την ολοκλήρωση της κουβέντας τους, αποφασίζει να περάσει και από το σπίτι της Φωτεινής. Εκεί, όμως, τον περιμένει μια ακόμη έκπληξη…

*\*Στο ρόλο του Λευτέρη, ο* ***Δημήτρης Ξανθόπουλος***

**Πέμπτη 23/6** – **Επεισόδιο 57**

Ο Μιχάλης και η Φωτεινή παραδέχονται στον Στέφανο ότι έχουν σχέση και εκείνος τους βεβαιώνει ότι θα σεβαστεί το μυστικό τους. Τους συμβουλεύει, όμως, να προσέξουν πώς θα το διαχειριστούν, ώστε να μην πληγωθεί η Ελένη, όταν το μάθει. Ο Νικόλας απαιτεί από τον Τίμο να σταματήσει να ξεσηκώνει το γιο του, δίνοντάς του δελεαστικές υποσχέσεις. Ο Ευθύμης υποδέχεται στο σπίτι του τη Λίζα και της κάνει μια μικρή ξενάγηση, αποφεύγοντας, όμως, να ανοίξει την πόρτα, που οδηγεί στο μυστικό του στρατηγείο. Ο Πέτρος ακούει στο δρόμο τον Κυριάκο να μιλάει στο τηλέφωνο και να λέει ότι του αρέσει πολύ η Παπαχρήστου και γίνεται έξαλλος! Το μυαλό του πηγαίνει στην Κλειώ, αλλά όταν το αναφέρει στον Χάρη και στον Στέφανο, εκείνοι του επισημαίνουν ότι το ίδιο επίθετο έχει και η αδελφή της, η Ελένη. Πριν προλάβει να υποχωρήσει η αναστάτωση από την απαγωγή του Στέφανου, ένα ακόμα δυσάρεστο γεγονός έρχεται να αναστατώσει την οικογένεια Ανδρεάδη.

*\*Στο ρόλο του Λευτέρη, ο* ***Δημήτρης Ξανθόπουλος***

*\*Στο ρόλο του Βασίλη, ο* ***Πέτρος Σκαρμέας***

**Παρασκευή 24/6** – **Επεισόδιο 58**

Η Κάτια προσπαθεί να υποβαθμίσει την κρίση αμνησίας που είχε και να πείσει τον Γεράσιμο πως είναι καλά. Εκείνος, όμως, δείχνει να ανησυχεί ιδιαίτερα για τη γυναίκα του και είναι αποφασισμένος να μην το αγνοήσει. Ο Μιχάλης εκφράζει τα αισθήματά του στη Φωτεινή και της δηλώνει πως δεν πρέπει να νιώθει ενοχές, ούτε να θεωρεί τον εαυτό της υπεύθυνο για τον επικείμενο χωρισμό του με την Ελένη. Ο Νικόλας βάζει σε εφαρμογή ένα σχέδιο αντεπίθεσης προς τον Τίμο και προσπαθεί να προσεγγίσει την κόρη του, όπως έκανε και εκείνος με το γιο του. Ο Στέφανος, χωρίς να το θέλει, γίνεται η αιτία να μάθει η Λίζα πως ο Ευθύμης χώρισε από τη Φωτεινή. Εκείνη χαίρεται, αλλά προσπαθεί να μην το δείξει. Η Ελένη ετοιμάζεται να βγει με τον Μιχάλη, χωρίς να γνωρίζει πως σ’ αυτήν την έξοδο, εκείνος σκοπεύει να της ανακοινώσει το τέλος της σχέσης τους. Ο Γεράσιμος συνειδητοποιεί πως η Κάτια λείπει από το σπίτι και ανησυχεί πολύ. Εκείνη, όμως, απευθύνεται αλλού για βοήθεια.  
*\*Στο ρόλο του Λευτέρη, ο* ***Δημήτρης Ξανθόπουλος***

*\*Στο ρόλο του Κυριάκου, ο* ***Αλέξανδρος Πέρρος***

**Πρωταγωνιστούν**: **Ευγενία Παναγοπούλου** (Φωτεινή Θεοδώρου), **Νικόλας Μακρής** (Μιχάλης Ανδρεάδης), **Γιάννης Ποιμενίδης** (Στέφανος Ανδρεάδης),

**Χάρης Σώζος** (Γεράσιμος Ανδρεάδης), **Στέλλα Καζάζη** (Κάτια Ανδρεάδη), **Τόνυ Δημητρίου** (Τίμος), **Ευαγγελία Μουμούρη** (Δέσποινα), **Δημήτρης Λιακόπουλος** (Ευθύμης), **Χάρης Γρηγορόπουλος** (Νικόλας), **Γιολάντα Μπαλαούρα** (Μαρούλα) **Κωνσταντίνα Τζώρτζη** (Διονυσία), **Γιάννης Ρούσσος** (Χάρης), **Ανθή Σαββάκη** (Βασιλική), **Χάρης Χιώτης** (Λάμπης), **Μαρία Δαμασιώτη** (Λίζα) **Στέλλα Κοσμοπούλου** (Ελένη), **Μιχαήλ- Άγγελος Κρητικός** (Πέτρος), **Στεφανία Χαμπηλομάτη** (Κλειώ)

Σκηνοθεσία: **Κώστας Κιμούλης, Βασίλης Ντούρος**

Σκηνοθέτης πλατό:**Παναγιώτης Κούτρας**

Σκηνοθέτης εξωτερικών συνεργείων**: Σίμος Κορεξενίδης, Βαγγέλης Καλατζής**

Σενάριο: **Άγγελος Χασάπογλου**

Ανάπτυξη πλοκής:**Απολλωνία Τσαντά**

Διάλογοι:**Ασημάκης Αλεξίου, Δημήτρης Ευλαμπίδης, Θεώνη Σκαλέρη, Ελένη Τύπου, Τάνια Χαροκόπου**

Επιμέλεια σεναρίου:**Βιβή Νικολοπούλου**

Διεύθυνση φωτογραφίας:**Γιώργος Παπαδόπουλος, Αντώνης Τσάπαλης**

Σκηνογράφος: **Μιχάλης Σδούγκος**

Ενδυματολόγος: **Κατερίνα Κόντου**

Μουσική σύνθεση: **Νίκος Τερζής**

**Τραγούδι τίτλων**

Μουσική: **Νίκος Τερζής**

Στίχοι: **Γιάννης Κότσιρας**

Ερμηνεία: **Demy**

Παραγωγός Τραγουδιού: **Panik Records**

Μουσική επιμέλεια:**Ηλίας Μακρίδης**

Μοντάζ: **Κώστας Μπάρλος**

Ειδικός συνεργάτης: **Αλέξανδρος Σιπσίδης**

Οργάνωση παραγωγής:**Ιωάννα Κουτσούγερα**

Διεύθυνση παραγωγής:**Διαμαντής Χωραφάς, Γιώργος Στάλιας**

Παραγωγή: **Green Pixel**

[**https://www.star.gr/tv/press-room/**](https://www.star.gr/tv/press-room/)

[**https://www.star.gr/tv/seires/tria-milia/**](https://www.star.gr/tv/seires/tria-milia/)

**#TriaMilia #StarChannelTv**

Ευχαριστούμε πολύ

Γραφείο Τύπου & Επικοινωνίας